Source: https://www.minzp.sk/oblasti/ochrana-prirody-krajiny/spravne-konania/kraj-trencin/ou-trencin/ou-tn-oszp1-2014-014693-2-du.html
Timestamp: 2019-09-16 17:19:51+00:00

Document:
OU-TN-OSZP1-2014/014693-2/Ďu
MŽP - Tematické oblasti - Ochrana prírody a krajiny - Informácie o začatých správnych konaniach - Kraj Trenčín - Okresný úrad Trenčín - OU-TN-OSZP1-2014/014693-2/Ďu
Vec: Upovedomenie o začatí správneho konania – žiadosť Mgr. M. Znášika o povolenie výnimky zo zákazu vjazdu vozidlom v CHKO Biele Karpaty (vysielač Veľká Javorina), vyžiadanie odborného stanoviska ŠOP SR, výzva na doplatenie správneho poplatku a výzva na doplnenie podania.
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja, oznamuje, že dňa 11.6. 2014 začal správne konanie, ako vecne a miestne príslušný orgán štátnej správy ochrany prírody a krajiny (ďalej len „orgán ochrany prírody“) podľa §1 ods.1 písm. b) a §4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, na základe žiadosti Mgr. Martina Znášika, bytom: Slovanská č. 310/14, 958 01 Partizánske, doručenej dňa 11.6. 2014.
Predmetom konania je povolenie výnimky zo zákazu vjazdu motorovým vozidlom podľa §13 ods.1 písm. a) zákona č. 543/2002 Z.z. o ochrane prírody a krajiny v znení neskorších predpisov v území s 2. stupňom ochrany prírody v Chránenej krajinnej oblasti Biele Karpaty v úseku: Holubyho chata – vysielač Veľká Javorina – pamätník bratstva Čechov a Slovákov. Žiadosť je odôvodnená účasťou žiadateľa na medzinárodných rádioamatérskych pretekoch v dňoch 26. – 27.7. 2014. Navrhovanou činnosťou je zároveň dotknuté územie európskeho významu Holubyho kopanice (SKUEV0367).
Orgán ochrany prírody týmto zároveň žiada Štátnu ochranu prírody SR – Správu CHKO Strážovské vrchy o vypracovanie odborného stanoviska k predmetu konania a o jeho doručenie orgánu ochrany prírody najneskôr do 27.6. 2014.
Orgán ochrany prírody týmto vyzýva žiadateľa na doplatenie správneho poplatku vo forme kolkových známok v hodnote 3,50 EUR podľa §8 ods.1 zákona č. 145/1995 Z.z. o správnych poplatkoch v znení neskorších predpisov (ďalej len „zákon o správnych poplatkoch“). Podľa sadzobníka správnych poplatkov časť X. Životné prostredie, položka 161, bod 1 je výška správneho poplatku fyzickej osoby za podanie žiadosti o povolenie výnimky zo zákazu 10,- €. K žiadosti ste však priložil kolkové známky len v hodnote 6,50 €. Správny poplatok ste povinný doplatiť v lehote do 15 dní od doručenia tejto výzvy.
Poučenie: V prípade, že správny poplatok nebude v zákonnej lehote zaplatený v plnej výške, správny orgán konanie zastaví podľa ustanovení §9 zákona o správnych poplatkoch.
Orgán ochrany prírody týmto ďalej vyzýva žiadateľa podľa §19 ods.3 a §32 ods.1 až 3 zákona č. 71/1967 Zb. o správnom konaní v znení neskorších predpisov (ďalej len „správny poriadok“), aby v lehote do 15 dní od doručenia tejto výzvy doplnil podanie o písomné súhlasy vlastníkov (príp. správcov, nájomcov) dotknutých pozemkov.
Poučenie: V prípade, že nebude podanie v stanovenej lehote doplnené v zmysle výzvy, správny orgán konanie zastaví podľa ustanovení §82 ods.9 písm. c) zákona o ochrane prírody a krajiny.
Do doby odstránenie nedostatkov podania orgán ochrany prírody správne konanie rozhodnutím preruší podľa §29 ods.1 správneho poriadku.
1) Mgr. Martin Znášik, Slovanská č. 310/14, 958 01 Partizánske
2) ŠOP SR, Správa CHKO Biele Karpaty, Trenčianska 31, 914 41 Nemšová + príloha (kópia žiadosti)
7) Lesoochranárske zoskupenie VLK, 082 13 Tulčík č. 26

References: §1
 §4
 §13
 §8
 §9
 §19
 §32
 §82
 §29